หนูเป็นประจำเดือนเดือน มีนาวันที่7-11 มีเพศสัมพันธ์วันที่ 15 กินยาคุมฉุกเฉินวันที่17 แล้วหลังจากนั้นมีเพศสัมพันธ์อีกวันที่ 22 มีนา กินยาคุมฉุกเฉินเข้าไป สรุปว่าเดือนนี้กินยาคุมฉุกเฉินไป2ครั้ง แล้วมีเลือดออกมาเหมือนประจำ วันที่25 เป็นมา5-6 วัน อาการเหมือนประจำเดือน ไม่ทราบว่าเป็นผลข้างเคียงของยา หรือประจำเดือน ถ้าประจำเดือนรอบต่อไปน่าจะวันที่4 เมษา ตามปฏิทินอยากทราบว่าประจำเดือนรอบต่อไปอาจมาช่วงวันที่เท่าไหร่คะ ถ้าไม่ใช่ผลข้างเคียงของยาเป็นประจำเดือน หรือมีโอกาสไหมที่ทานยาคุมฉุกเฉินแล้วทำให้ประจำเดือนมาเร็วผิดปกติ ขอบคะ ตรวจการตั้งครรภ์แล้วขึ้นขีดเดียวคะ ตอนนี้ประจำเดือนเมษายนยังไม่มาเลยคะ
สวัสดีครับ เนื่องจากยาคุมกำเนิดฉุกเฉินเป็นฮอร์โมนเพศหญิงสังเคราะห์ที่ช่วยให้ร่างกายสร้างเมือกเพื่อลดการเข้าอสุจิ การใช้ยาคุมกำเนิดฉุกเฉินถึง 2 ครั้ง จึงสามารถทำให้ฮอร์โมนเพศหญิงไม่สมดุล และอาจทำให้มีประจำเดือนมาก่อนกำหนดได้ ดังนั้น เลือดออกทางช่องคลอดในวันที่ 25 มีนาคม นั้นอาจเป็นผลจากยา หรือ เป็นประจำเดือนที่ถูกเร่งขึ้นมาก็ได้ครับ ดังนั้น เบื้องต้น หากตรวจการตั้งครรภ์แล้วขึ้นขีดเดียว ก็แสดงว่าไม่มีการตั้งครรภ์ครับอย่างไรก็ดี ขอแนะนำว่าไม่ควรใช้ยาคุมกำเนิดฉุกเฉินเป็นประจำ เพราะประสิทธิภาพต่ำ เมื่อเทียบกับการใช้ถุงยางอนามัยหรือยาคุมกำเนิดปกติ และทำให้รอบประจำเดือนผิดปกติ ยากจะคาดเดา ด้วยเหตุนี้ ประจำเดือนรอบต่อไปนั้นคงประเมินได้ยาก แต่โดยทั่วไปควรจะมาภายใน 35 วันหลังเลือดออกครั้งล่าสุด (หากยังไม่มาและตรวจการตั้งครรภ์เป็นลบ ก็ควรพบแพทย์นรีเวชต่อไปครับ) และในอนาคต หากต้องการคุมกำเนิดอย่างปลอดภัย ควรใช้ถุงยางอนามัย หรือ ยาคุมกำเนิดแบบแผงดีกว่าครับ